

**NAVODILO**

**o obliki,vsebini in uporabi**

**UNIVERZALNEGA**

**PLAČILNEGA**

**NALOGA QR**

**Obrazec UPN QR**

|  |  |
| --- | --- |
| Namen dokumenta | Navodilo predpisuje obliko, vsebino in uporabo Univerzalnega plačilnega naloga QR (obrazec UPN QR) za izvrševanje plačilnih transakcij v evrih na območju SEPA. Namenjeno je ponudnikom plačilnih storitev, uporabnikom plačilnih storitev in tiskarjem. |
| Oznaka | Končni predlog DS za UPN |
| Verzija | 1.1 |
| Datum | 13.10.2016 |
| Pripravili | Delovna Skupina za UPN |
| Status dokumenta | Gradivo potrjeno na 9. seji Odbora za plačilni promet |

**Kazalo**

[1 SPLOŠNE DOLOČBE 3](#_Toc463612019)

[2 IZDELAVA OBRAZCA 3](#_Toc463612020)

[3 ROČNO IN STROJNO IZPOLNJEVANJE OBRAZCA 3](#_Toc463612021)

[3.1 Ročno izpolnjevanje 3](#_Toc463612022)

[3.2 Strojno izpolnjevanje 4](#_Toc463612023)

[3.2.1 Izpis zneska 4](#_Toc463612024)

[3.2.2 Izpis datumskih polj 4](#_Toc463612025)

[3.2.3 Izpis IBAN 4](#_Toc463612026)

[3.2.4 Izpis reference 4](#_Toc463612027)

[3.2.5 Izpis polj Ime, ulica in kraj 4](#_Toc463612028)

[4 IZPOLNITEV OBRAZCA UPN QR 4](#_Toc463612029)

[Primeri izpolnjenih obrazcev so v Prilogi 1. 4](#_Toc463612030)

[4.1 Nalog za plačilo obveznosti 4](#_Toc463612031)

[4.1.1 Nalog za plačilo– UPN QR (desni del) 4](#_Toc463612032)

[4.2 Nalog za plačilo obveznosti registriranih izdajateljev 5](#_Toc463612033)

[4.2.1 Nalog za plačilo – UPN QR (desni del) 5](#_Toc463612034)

[4.2.2 Izpolnitev podatkov na potrdilu – UPN QR potrdilu (levi del) 6](#_Toc463612035)

[4.3 Nalog za polog gotovine 6](#_Toc463612036)

[4.3.1 Nalog za plačilo – UPN QR (desni del) 6](#_Toc463612037)

[4.3.2 Izpolnitev podatkov na potrdilu – UPN QR potrdilu (levi del) 7](#_Toc463612038)

[4.4 Nalog za dvig gotovine 7](#_Toc463612039)

[4.4.1 Nalog za plačilo – UPN QR (desni del) 7](#_Toc463612040)

[4.4.2 Izpolnitev podatkov na potrdilu (levi del) 8](#_Toc463612041)

[5 POTRDILO O OPRAVLJENI STORITVI 8](#_Toc463612042)

[6 PREHODNE IN KONČNE DOLOČBE 8](#_Toc463612043)

[7 PRILOGE 9](#_Toc463612044)

[7.1 Priloga 1: Tehnični standard za Univerzalni plačilni nalog UPN QR 9](#_Toc463612045)

[7.2 Priloga 2: Navodila za izpolnjevanje posameznih polj pri različnih namenih uporabe UPN QR 9](#_Toc463612046)

[7.3 Priloga 3: Vsebina in način zapisa podatkov v QR kodi 9](#_Toc463612047)

[7.4 Priloga 4: Pravila za oblikovanje in uporabo standardiziranih referenc pri opravljanju plačilnih storitev 9](#_Toc463612048)

[7.5 Priloga 5: Kode namena plačila (povzeto po ISO 20022) 9](#_Toc463612049)

# SPLOŠNE DOLOČBE

Navodilo predpisuje obliko, vsebino in uporabo Univerzalnega plačilnega naloga QR (v nadaljnjem besedilu: obrazec UPN QR) za izvrševanje plačilnih transakcij v evrih na območju SEPA. Sestavni del teh navodil je Tehnični standard plačilnega naloga Univerzalni plačilni nalog UPN QR (Priloga 1; v nadaljevanju: Standard UPN QR).

Izdajatelj plačilnega naloga na obrazcu UPN QR (v nadaljevanju: izdajatelj UPN QR) je lahko vsak uporabnik plačilnih storitev.

Obrazec UPN QR se uporablja kot nalog za:

* plačilo obveznosti,
* plačilo obveznosti registriranih izdajateljev,
* polog gotovine,
* dvig gotovine,

Obrazec UPN QR v skladu z dogovorom sprejemajo vse banke članice Združenja bank Slovenije (v nadaljevanju: ZBS).

# IZDELAVA OBRAZCA

Obrazec UPN QR je izdelan v skladu s Standardom UPN QR. Obrazec UPN QR sestavljata potrdilo – UPN QR potrdilo (levi del) in nalog za plačilo - UPN QR (desni del). Potrdilo je namenjeno plačniku, nalog za plačilo pa ponudniku plačilnih storitev.

Obrazec UPN QR izdelajo tiskarne, ki pri pooblaščenem podjetju, ki ga izbere ZBS, pridobijo izjavo o ustreznosti obrazca v skladu z zahtevami Standarda UPN QR. ZBS na podlagi pridobljene izjave objavi seznam tiskarn, ki izpolnjujejo pogoje za izdelavo obrazca UPN QR, na spletnih straneh ZBS: <http://www.zbs-giz.si>.

# ROČNO IN STROJNO IZPOLNJEVANJE OBRAZCA

Obrazec UPN QR je namenjen za ročno in strojno izpolnitev podatkov. Izpolnimo ga v odvisnosti od namena.

Prikaz izpolnitve posameznih polj pri različnih namenih uporabe obrazca UPN QR je v Prilogi 1.

Tiskanje besedila na hrbtni strani obrazca UPN QR ni dovoljeno.

## Ročno izpolnjevanje

Nalog izpolnimo z velikimi tiskanimi črkami. V posamezna okenca v poljih vpišemo eno črko oziroma številko. Obvezna je uporaba pisal s temno barvo (črna, modra). Vsebino polj vpišemo tako, da je poravnana na levo stran – začetek polja. Znesek vpišemo v polje s centi, poravnano desno. Polje »Ime, ulica in kraj« vpišemo tako, da vsak podatek zapišemo v svojo vrstico in pazimo, da se ne prekrivajo.

## Strojno izpolnjevanje

Nalog izpolnimo s predpisano neproporcionalno pisavo Courier New 12 CPI (poudarjeno), skladno s Standardom UPN QR. Pri strojni izpolnitvi črk oz. številk ne izpolnjujemo v okenca, biti morajo le poravnana levo in v pravem polju. Znesek, Datum plačila, Rok plačila, IBAN in Referenca, se pri strojni izpolnitvi plačilnega naloga izpišejo formatirano.

### Izpis zneska

Znesek vedno izpišemo s centi, formatiran v obliki »#.##0,00«.

Primer: 1234,5 izpišemo kot »\*\*\*1.234,50«.

### Izpis datumskih polj

Datum izpišemo v obliki »DD.MM.LLLL«.

Primer: 15 september 2016 izpišemo kot »15.09.2016«.

### Izpis IBAN

Za slovenske račune izpis formatiramo v obliki »SI56 9999 9999 9999 999«. Za ostale račune v okviru območja SEPA pa v obliki »AA99 XXXX XXXX XXXX XXXX XXXX XXXX XXXX XX« (do 34 znakov-po pravilih za IBAN posamezne države).

Primer: IBAN SI56020170014356205 izpišemo kot »SI56 0201 7001 4356 205«. Račun IT20A0604558680000000563000 izpišemo kot »IT20 A060 4558 6800 0000 0563 000«.

### Izpis reference

Reference SI izpisujemo v skladu z vsakokrat veljavnim navodilom, ki ureja oblikovanje in uporabo standardiziranih referenc. Reference RF izpisujemo v enakem formatu kot IBAN.

Primer: Referenco SI12000012345678 (model 12, sklic 000012345678) izpišemo kot »SI12« »000012345678«. Referenco RF45SBO2010 izpišemo kot »RF45« »SBO2010«.

### Izpis polj Ime, ulica in kraj

Polje »Ime, ulica in kraj« izpolnimo tako, da vsak podatek zapišemo v svojo vrstico.

# IZPOLNITEV OBRAZCA UPN QR

## Primeri izpolnjenih obrazcev so v Prilogi 1.

## Nalog za plačilo obveznosti

Nalog za plačilo obveznosti uporabljamo za negotovinska plačila (obremenitev plačilnega računa plačnika in odobritev plačilnega računa prejemnika plačila) in gotovinska plačila (denarna nakazila v gotovini z namenom prenosa sredstev na plačilni račun prejemnika plačila).

### Nalog za plačilo– UPN QR (desni del)

* Koda QR: Neobvezno – izpisana v skladu s tehničnimi navodili
* IBAN plačnika: Neobvezno - polje je namenjeno za vpis številke plačilnega računa v Sloveniji.
* Polog: Ni dovoljen vpis v to polje.
* Dvig: Ni dovoljen vpis v to polje.
* Referenca plačnika: Neobvezno - polje je namenjeno za vpis reference, ki jo določi plačnik.
* Ime, ulica in kraj plačnika: Obvezno - polje je namenjeno za vpis podatkov o imenu, priimku in naslovu oz. nazivu in sedežu plačnika.
* Znesek: Obvezno - polje je namenjeno za vpis zneska.
* Datum plačila: Neobvezno - polje je namenjeno za vpis datuma izvršitve plačila z možnostjo zapisa datuma vnaprej (pri negotovinskih nakazilih), ki ga izpolni plačnik.
* Nujno: Neobvezno - v ustreznem okencu se lahko označi z znakom 'X', kar pomeni, da bo nalog izvršen kot nujno plačilo.
* Koda namena: Obvezno - polje je namenjeno za vpis kode namena plačila (Priloga 4).
* Namen plačila: Obvezno - polje je namenjeno za vpis podatkov o namenu plačila.
* Rok plačila: Neobvezno - polje je namenjeno za vpis podatkov o roku plačila.
* IBAN prejemnika: Obvezno - polje je namenjeno za vpis številke plačilnega računa.
* Referenca prejemnika: *(3)* Neobvezno - polje je namenjeno za vpis reference, ki jo lahko določi prejemnik plačila. *(3) Vpis reference je obvezen v primeru plačila obveznih dajatev in drugih javnofinančnih prihodkov – JFP (npr. dohodnina, DDV, prispevki, globe, prekrški, upravne takse…).*
* Ime, ulica in kraj prejemnika: Obvezno - polje je namenjeno za vpis podatkov o imenu, priimku in naslovu oz. nazivu in sedežu prejemnika plačila, v skladu z Zakonom o preprečevanju pranja denarja in financiranja terorizma (ZPPDFT).
* Podpis plačnika (neobvezno žig): Neobvezno - podpis plačnika je neobvezen element. V primeru, da je podpisov več, se ne smejo prekrivati. Če se plačilni nalog žigosa, je priporočljiva uporaba modre ali črne barve žiga.
* Prostor za vpise ponudnika plačilnih storitev: Prostor je namenjen ponudnikom plačilnih storitev za vpise morebitnih podatkov o opravljeni storitvi.

## Nalog za plačilo obveznosti registriranih izdajateljev

Nalog za plačilo obveznosti, ki ga izdajo registrirani izdajatelji, naloge predhodno pošljejo v preverjanje pooblaščenemu podjetju in so vpisani v registru izdajateljev.

### Nalog za plačilo – UPN QR (desni del)

* Koda QR: Obvezno - v skladu s tehničnimi navodili je obvezna za registrirane izdajatelje UPN QR.
* IBAN plačnika: Ni dovoljen vpis v to polje.
* Polog: Ni dovoljen vpis v to polje.
* Dvig: Ni dovoljen vpis v to polje.
* Referenca plačnika: Ni dovoljen vpis v to polje.
* Ime, ulica in kraj plačnika: Obvezno *(1)* - polje je namenjeno za vpis podatkov o imenu, priimku in naslovu oz. nazivu in sedežu plačnika. *(1) Podatki plačnika so neobvezni za registrirane izdajatelje UPN QR npr. humanitarne dejavnosti.*
* Znesek: Obvezno *(2)* - polje je namenjeno za vpis zneska. *(2) Polje je neobvezno za registrirane izdajatelje UPN QR npr. humanitarne dejavnosti.*
* Datum plačila: Ni dovoljen vpis v to polje.
* Nujno: Ni dovoljen vpis v to polje.
* Koda namena: Obvezno - polje je namenjeno za vpis kode namena plačila (Priloga 4).
* Namen plačila: Obvezno - polje je namenjeno za vpis podatkov o namenu.
* Rok plačila: Neobvezno – vpis podatkov o roku plačila.
* IBAN prejemnika: Obvezno - polje je namenjeno za vpis številke plačilnega računa.
* Referenca prejemnika: Obvezno - polje je namenjeno za vpis reference, ki jo določi prejemnik plačila.
* Ime, ulica in kraj prejemnika: Obvezno - polje je namenjeno za vpis podatkov o imenu, priimku in naslovu oz. nazivu in sedežu prejemnika plačila, v skladu z Zakonom o preprečevanju pranja denarja in financiranja terorizma (ZPPDFT).
* Podpis plačnika (neobvezno žig): podpis plačnika je neobvezen element. V primeru, da je podpisov več, se ne smejo prekrivati. Če se plačilni nalog žigosa, je priporočljiva uporaba modre ali črne barve žiga.
* Prostor za vpise ponudnika plačilnih storitev: prostor je namenjen ponudnikom plačilnih storitev za vpise podatkov o opravljeni storitvi.

### Izpolnitev podatkov na potrdilu – UPN QR potrdilu (levi del)

Izdajatelj UPN QR oz. plačnik podatke iz UPN QR naloga za plačilo prepiše v ustrezna polja na potrdilu – UPN QR potrdilu.

## Nalog za polog gotovine

Nalog za polog gotovine uporabljamo pri pologu gotovine na svoj plačilni račun pri matični banki.

### Nalog za plačilo – UPN QR (desni del)

* Koda QR: Neobvezno - v skladu s tehničnimi navodili
* IBAN plačnika: Ni dovoljen vpis v to polje.
* Polog: Obvezno – vpis oznake 'X'.
* Dvig: Ni dovoljen vpis v to polje.
* Referenca plačnika: Ni dovoljen vpis v to polje.
* Ime, ulica in kraj plačnika: Neobvezno - polje je namenjeno za vpis podatkov o imenu, priimku in naslovu oz. nazivu in sedežu plačnika.
* Znesek: Obvezno - polje je namenjeno za vpis zneska.
* Datum plačila: Obvezno - polje je namenjeno za vpis datuma pologa gotovine.
* Nujno: Ni dovoljen vpis v to polje.
* Koda namena: Obvezno - polje je namenjeno za vpis kode namena plačila (Priloga 4).
* Namen plačila: Obvezno - polje je namenjeno za vpis podatkov o namenu.
* Rok plačila: Ni dovoljen vpis v to polje.
* IBAN prejemnika: Obvezno - polje je namenjeno za vpis računa.
* Referenca prejemnika: Neobvezno - polje je namenjeno za vpis reference, ki jo določi prejemnik plačila.
* Ime, ulica in kraj prejemnika: Obvezno - polje je namenjeno za vpis podatkov o imenu, priimku in naslovu oz. nazivu in sedežu prejemnika plačila, v skladu z Zakonom o preprečevanju pranja denarja in financiranja terorizma (ZPPDFT).
* Podpis plačnika (neobvezno žig): Neobvezno *(4)* – V primeru, da je podpisov več, se ne smejo prekrivati. Če se plačilni nalog žigosa, je priporočljiva uporaba modre ali črne barve žiga. *(4) Žig in podpis obvezna v odvisnosti od internih zahtev posameznega izdajatelja oziroma banke.*
* Prostor za vpise ponudnika plačilnih storitev: prostor je namenjen ponudnikom plačilnih storitev za vpise podatkov o opravljeni storitvi.

### Izpolnitev podatkov na potrdilu – UPN QR potrdilu (levi del)

Izdajatelj UPN QR oz. plačnik podatke iz naloga za plačilo prepiše v ustrezna polja na potrdilu – UPN QR potrdilu.

## Nalog za dvig gotovine

Nalog za dvig gotovine uporabljamo pri dvigu gotovine iz svojega plačilnega računa pri matični banki.

### Nalog za plačilo – UPN QR (desni del)

* Koda QR: Neobvezno - v skladu s tehničnimi navodili
* IBAN plačnika: Obvezno – polje je namenjeno vpis računa.
* Polog: Ni dovoljen vpis v to polje
* Dvig: Obvezno – vpis oznake 'X'.
* Referenca plačnika: Neobvezno – vpis reference, ki jo določi plačnik.
* Ime, ulica in kraj plačnika: Obvezno - polje je namenjeno za vpis podatkov o imenu, priimku in naslovu oz. nazivu in sedežu plačnika.
* Znesek: Obvezno - polje je namenjeno za vpis zneska.
* Datum plačila: Obvezno - polje je namenjeno za vpis datuma dviga gotovine.
* Nujno: Ni dovoljen vpis v to polje.
* Koda namena: Obvezno - polje je namenjeno za vpis kode namena plačila (Priloga 4).
* Namen plačila: Obvezno - polje je namenjeno za vpis podatkov o namenu.
* Rok plačila: Ni dovoljen vpis v to polje.
* IBAN prejemnika: Ni dovoljen vpis v to polje.
* Referenca prejemnika: Ni dovoljen vpis v to polje.
* Ime, ulica in kraj prejemnika: Neobvezno - polje je namenjeno za vpis podatkov o imenu, priimku in naslovu oz. nazivu in sedežu prejemnika plačila, v skladu z Zakonom o preprečevanju pranja denarja in financiranja terorizma (ZPPDFT).
* Podpis plačnika (neobvezno žig): Neobvezno *(4)* – V primeru, da je podpisov več, se ne smejo prekrivati. Če se plačilni nalog žigosa, je priporočljiva uporaba modre ali črne barve žiga. *(4) Žig in podpis obvezna v odvisnosti od internih zahtev posameznega izdajatelja oziroma banke.*
* Prostor za vpise ponudnika plačilnih storitev: prostor je namenjen ponudnikom plačilnih storitev za vpise podatkov o opravljeni storitvi.

### Izpolnitev podatkov na potrdilu (levi del)

Izdajatelj UPN QR oz. plačnik podatke iz naloga za plačilo prepiše v ustrezna polja na potrdilu – UPN QR potrdilu.

# POTRDILO O OPRAVLJENI STORITVI

Obrazec UPN QR se lahko uporabi kot potrdilo o plačilu, in sicer:

* ponudnik plačilnih storitev overi potrdilo (UPN QR-potrdilo) s podatki o opravljeni storitvi,
* ponudnik plačilnih storitev lahko izda svoje potrdilo, ki vsebuje enake podatke kot predloženi obrazec UPN QR.

# PREHODNE IN KONČNE DOLOČBE

To navodilo začne veljati z dnem objave na javnih spletnih straneh ZBS, uporabljati pa se začne z datumom dejanske uporabe obrazca UPN QR s 3.4.2017.

Postopek za spremembe in dopolnitve teh navodil se lahko začne na predlog Nadzornega sveta Združenja bank Slovenije ali če to zahteva najmanj tretjina članic ZBS.

# PRILOGE

## Priloga 1: Tehnični standard za Univerzalni plačilni nalog UPN QR

s prilogami:

* A Primer izpolnjenega obrazca UPN QR – nalog za plačilo obveznosti (gotovinski)
* B Primer izpolnjenega obrazca UPN QR – nalog za plačilo obveznosti (negotovinski)
* C Primer izpolnjenega obrazca UPN QR – nalog za plačilo obveznosti registriranih izdajateljev
* D Primer izpolnjenega obrazca UPN QR – nalog za plačilo obveznosti registriranih izdajateljev v humanitarne namene
* E Primer izpolnjenega obrazca UPN QR – polog gotovine
* F Primer izpolnjenega obrazca UPN QR – dvig gotovine
* G Primer izpolnjenega obrazca UPN QR – nalog za plačilo obveznosti (negotovinsko, čezmejno) z uporabo standardizirane reference RF v breme in dobro
* H Primer izpolnjenega obrazca UPN QR – nalog za plačilo obveznosti registriranih izdajateljev z uporabo standardizirane reference RF v dobro

## Priloga 2: Navodila za izpolnjevanje posameznih polj pri različnih namenih uporabe UPN QR

## Priloga 3: Vsebina in način zapisa podatkov v QR kodi

## Priloga 4: Pravila za oblikovanje in uporabo standardiziranih referenc pri opravljanju plačilnih storitev

Dokument Pravila za oblikovanje in uporabo standardiziranih referenc pri opravljanju plačilnih storitev je objavljen na javnih spletnih straneh ZBS (<http://www.zbs-giz.si>).

## Priloga 5: Kode namena plačila (povzeto po ISO 20022)

Seznam kod namenov plačila je objavljen na javnih spletnih straneh ZBS (<http://www.zbs-giz.si>).